སྨན་པ་ཚོར་ཐོབ་པའི་ཆེས་རིན་ཐང་ཅན་གྱི་འབྲས་བུ་ནི་ས་ཁུལ་ལས་བརྒལ་བའི་ཤེས་བྱ་བརྗེ་རེས་དང་ད་དུང་ཚབ་བྱེད་དངོས་པོ་དང་།ཚད་ལྡན་ཅན།དབྱེ་འབྱེད་ངོས་འཛིན་བཅས་ཀྱི་དེང་དུས་གནད་དོན་ཐོག་གི་ཐུན་མོང་བསམ་ཞིབ་དེ་དག་ཡིན།བལ་ཡུལ་ལ་བཞུགས་པའི་སྨན་པ་ཚོའི་ངོས་ནས་བརྗོད་ན།གྲོས་ཚོགས་འདིས་བལ་ཡུལ་གྱི་འཕྲོད་བསྟེན་ལས་ཁུངས་ལ་བོད་ཀྱི་གསོ་རིག་ལག་ལེན་ཐད་སྲིད་གཞུང་གི་རྒྱབ་སྐྱོར་འཐོབ་ཐབས་དང་བལ་ཡུལ་ནང་དུ་གཞུང་གཉེར་གྱི་བོད་སྨན་ལས་རིགས་སློབ་གྲྭ་འཛུགས་པར་རྒྱལ་སྤྱིའི་རང་བཞིན་གྱི་འབད་བརྩོན་བྱེད་འཛིན་བྱེད་བཞིན་ཡོད་པའི་དཔང་རྟགས་མཁོ་སྤྲོད་བྱས་ཡོད།མཇུག་ཏུ་བོད་ནང་ཞུགས་པའི་སྨན་པ་ཚོར་རང་གི་ཤེས་བྱ་ལག་ལེན་དང་འབྲེལ་པའི་སྟོབས་ནུས་དང་།ཀྲུང་གོའི་ནང་བོད་སྨན་ལག་ལེན་དང་ཐོན་སྐྱེད་ཐོག་འཕྲད་པའི་འགྲན་རྩོད་རིགས་འདྲ་མིན་བཅས་ཀྱི་ཐོག་ལ་བསམ་ཞིབ་བྱེད་པའི་གོ་སྐབས་ཤིག་སྤྲད་ཡོད།